અમિત એના ઘરની બાલ્કનીમાં ઊભો હતો. સામે નવું ટાવર ઊભું થયું હતું. ટાવર થઈ ગયા પછી, એમાં ધીરે ધીરે લોકો રહેવા આવવા લાગ્યા હતા. અમિતનું ધ્યાન એક ઘરની બાલ્કની તરફ ગયું હતું – ત્યાં જોયું તો એક છોકરી બાલ્કનીમાં કપડાં સૂકવતી હતી. અમિતે છોકરી પર નજર સ્થિર કરી હતી. છોકરીની નજર અમિત તરફ ખેંચાઈ હતી. છોકરી કપડાં સૂકવતી થંભી ગઈ હતી. કપડાં સૂકવવાનું મૂકીને અંદર ચાલી ગઈ હતી. ત્યારે અમિતને એક કંપનીમાં એકિઝક્યુટિવ જોબ મળી હતી. રસ્તામાં પસાર થતાં એક છોકરી અમિતને મળી હતી. પછી એક વાર અમિતને એ છોકરી ઘર પાસેના નજીકના મોલમાં મળી હતી. છોકરી એની મમ્મી સાથે ઝઘડતાં ઝઘડતાં ચાલતી હતી. ઝઘડતાં અચાનક અમિત તરફ ધ્યાન જતાં, છોકરી રોકાઈ ગઈ હતી. ત્યારે છોકરીની મમ્મી છોકરીને કહેતી હતી કે… ‘સી… મા… સીમા… પ્લીઝ શાંત થા. આટલા બધા લોકો વચ્ચે આપણું ખરાબ લાગે છે.’ અમિત ચમક્યો – સીમા નામ છે – આ કપડાં સૂકવતી છોકરીનું.